**Legyél Te is szuperhős!**

Otthon vagy a természettudományokban, és nemcsak a vizsgákon, hanem élesben is kipróbálnád előadói készségedet?

Tudnál újszerűen és izgalmasan mesélni a fiataloknak az energiáról és az energiatudatosságról?

**Jelentkezz Energiakövetnek!**

A Magyar Energetikai és Közmű-szabályozási Hivatal szakmai és anyagi támogatást nyújt ahhoz, hogy megvalósítsd elképzeléseidet!

**Jelentkezési határidő: 2018. április 22.**

Amire szükséged lesz:

   egy ütős óraterv

  egy látványos kísérlet

  egy frappáns bemutatkozó videó

Részletekért látogass el a [www.energiakovetek.hu](http://www.energiakovetek.hu) weboldalra!

**Az energia nem játék, de lehet róla játékosan beszélni!**

**Miért van szükségünk szuperhősökre?**

Fontos, hogy tanuljunk. Fontos, hogy értsük, hogyan lesz fenntartható a világ, mielőtt még elfogynának a készleteink. Kell valaki, aki kíváncsivá tesz és figyelni tudunk rá. Kell egy szuper tanár, kell egy szuperhős.

Ma már szinte természetes, hogy otthon áramot használunk, földgázzal vagy távhővel fűtünk, és a csapból tiszta ivóvízhez jutunk. Energiaforrásaink azonban végesek, a Föld energiahordozói kimerülőben vannak. Az egyre növekvő energiafogyasztás miatt már nem csak az energiaellátás biztonsága a tét, de környezetünk is veszélybe került.

Hisszük, hogy a lehetséges megoldást az energiafogyasztás tudatos csökkentése és az új, hatékony, környezetkímélő energiatermelési módszerek alkalmazása jelenti.

Mint mindent, ezt is meg kell tanulnunk, és meg kell tanítanunk az utánunk következő generációknak.

Ezért van szükségünk szuperhősökre, akik küldetésüknek érzik, hogy átadják ezt a tudást.

Ha úgy érzed, otthon vagy a természettudományokban, és nemcsak a vizsgákon, hanem a diákok előtt is kipróbálnád magad; ha szeretsz előadni és tudnál újszerűen, izgalmasan mesélni a fiataloknak az energia tudatos felhasználásáról, akkor csatlakozz Te is a küldetéshez.

 Tarts egy olyan tanórát, amiről Te is csak álmodtál a suliban!

 Legyél Te is szuperhős, legyél Te is Energiakövet!

 A pályázat feltételeiről és az Energiakövetek küldetéséről itt olvashatsz bővebben:

[www.energiakovetek.hu](http://www.energiakovetek.hu)